rejauldu/bengali-wikipedia huggingface dataset:
স্যার আর্থার উইলিয়াম বুলার (৫ সেপ্টেম্বর ১৮০৮ – ৩০ এপ্রিল ১৮৬৯) একজন ব্রিটিশ লিবারেল পার্টির পার্লামেন্ট সদস্য ছিলেন, যিনি তার কর্মজীবনের প্রথম দিকে নিম্ন কানাডায় শিক্ষা সংস্কারের তদন্ত কমিশনের প্রধান হিসেবে দায়িত্ব পালন করেন। ডান|থাম্ব|267x267পিক্সেল| অন্ত্যেষ্টিক্রিয়া স্মৃতিস্তম্ভ, কেনসাল গ্রিন কবরস্থান, লন্ডন   পটভূমি এবং শিক্ষা  বুলার কলকাতায় একটি বিশিষ্ট কর্নিশ পরিবারে জন্মগ্রহণ করেছিলেন, চার্লস বুলারের ছেলে (১৭৭৪-১৮৪৮), ওয়েস্ট লুয়ের এমপি এবং বারবারা ইসাবেলা কার্কপ্যাট্রিক, জেনারেল উইলিয়াম কার্কপ্যাট্রিকের কন্যা। তার বড় ভাই ছিলেন এমপি চার্লস বুলার । তিনি ইউনিভার্সিটি অফ এডিনবার্গ এবং ট্রিনিটি কলেজ, কেমব্রিজে শিক্ষিত হন, ১৮৩৪ সালে এমএ পাস করেন, একই বছর তাকে লিঙ্কনস ইনের বারে ডাকা হয়।   কর্মজীবন  ২২ আগস্ট - ২ নভেম্বর ১৮৩৮ সাল পর্যন্ত, তিনি লোয়ার কানাডা বিদ্রোহের পরে নিম্ন কানাডা পরিচালনাকারী বিশেষ কাউন্সিলের সদস্য হিসাবে দায়িত্ব পালন করেন। বুলার একটি প্রতিবেদনও প্রস্তুত করেছেন যা প্রদেশে শিক্ষার জন্য আরও নির্দেশনার সুপারিশ করেছে। যদিও তার অনেক পরামর্শ বাস্তবায়িত হয়েছিল, রিপোর্টের দুটি মূল উপাদান, ফরাসি ভাষার উপর ইংরেজি ব্যবহারকে উৎসাহিত করা এবং রোমান ক্যাথলিক ধর্মীয় শিক্ষার পরিবর্তে সাধারণ খ্রিস্টানদের উপর জোর দেওয়া, তীব্র বিরোধিতার মুখোমুখি হয়েছিল।  তিনি উত্তর আমেরিকা ত্যাগ করার পর, বুলার ১৮৪০ থেকে ১৮৪৮ সাল পর্যন্ত সিলনে ক্রাউন অ্যাটর্নি ছিলেন। এরপর তিনি ১৮৪৮ থেকে ১৮৫৮ সাল পর্যন্ত ভারতের কলকাতার সুপ্রিম কোর্টের বিচারক ছিলেন।  তিনি ১৮৫৯ থেকে ১৮৬৫ সাল পর্যন্ত ডেভনপোর্টের সংসদ সদস্য এবং ১৮৬৫ সাল থেকে ১৮৬৯ সালে তার মৃত্যু পর্যন্ত লিসকার্ডের সংসদ সদস্য ছিলেন।   তথ্যসূত্র   বিষয়শ্রেণী:বুলার পরিবার বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী বিষয়শ্রেণী:যুক্তরাজ্যের সংসদ সদস্য ১৮৬৮-১৮৭৪ বিষয়শ্রেণী:যুক্তরাজ্যের সংসদ সদস্য ১৮৬৫-১৮৬৮ বিষয়শ্রেণী:যুক্তরাজ্যের সংসদ সদস্য ১৮৫৯-১৮৬৫ বিষয়শ্রেণী:ইংল্যান্ডের নির্বাচনী এলাকা থেকে উদারপন্থী দল (যুক্তরাজ্য) এর সংসদ সদস্য বিষয়শ্রেণী:১৮৬৯-এ মৃত্যু বিষয়শ্রেণী:১৮০৮-এ জন্ম বিষয়শ্রেণী:ব্রিটিশ ভারতের বিচারক বিষয়শ্রেণী:কেনসাল গ্রিন সিমেট্রিতে সমাধিস্থ
হরগজ বাংলাদেশের মানিকগঞ্জ জেলার অন্তর্গত সাটুরিয়া উপজেলার একটি ইউনিয়ন।   প্রশাসনিক কাঠামো  হরগজ ইউনিয়ন সাটুরিয়া উপজেলার আওতাধীন একটি ইউনিয়ন পরিষদ।  জাতীয় সংসদের ১৭০নং নির্বাচনী এলাকা মানিকগঞ্জ-৩ এর অংশ। এ ইউনিয়নের প্রশাসনিক কার্যক্রম সাটুরিয়া উপজেলার আওতাধীন   জনসংখ্যার উপাত্ত  ২০১১ সালের আদমশুমারি অনুযায়ী হরগজ ইউনিয়নের মোট জনসংখ্যা ১৭৫৫০ জন।   জনপ্রতিনিধি    বর্তমান চেয়ারম্যান: মোঃ আনোয়ার হোসেন খান জ্যোতি   আরও দেখুন  বালিয়াটি ইউনিয়ন  সাটুরিয়া ইউনিয়ন  সাটুরিয়া উপজেলা   তথ্যসূত্র    বহিঃসংযোগ   বিষয়শ্রেণী:সাটুরিয়া উপজেলার ইউনিয়ন
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: এক্ষেত্রে অপসারণ প্রস্তাবনা প্রযোজ্য নয়, কারণ নিবন্ধটি দ্রুত অপসারণের বিচারধারা অনুসারে অপসারিত হয়েছে, কারণ নিবন্ধটি বাংলা ভাষায় লিখিত নয়। প্রশাসক তানভীর কতৃক অপসারিত। -- Prodipto Deloar (আলাপ • অবদান • লগ) ২০:২৩, ১৫ নভেম্বর ২০২১ (ইউটিসি) সেক্স শো  – (অপসারণের প্রস্তাবনা দেখুনলগ দেখুন) () পুরোটা বিদেশি ভাষা ব্যবহার করে লেখা Mmrsafy (আলাপ) ০৭:৪০, ১৫ ফেব্রুয়ারি ২০১৭ (ইউটিসি)  আদরিনি আক্তার (আলাপ) ০৯:৪৯, ১৭ ফেব্রুয়ারি ২০১৭ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
স্বাভাবিক ভাষা উপলব্ধি (, অথবা, সংক্ষেপে NLU) কৃত্রিম বুদ্ধিমত্তার অন্তর্ভুক্ত স্বাভাবিক ভাষা প্রক্রিয়াজাতকরণের একটি উপক্ষেত্র, যেখানে কোন পাঠ্যবস্তু (text) পঠন, প্রক্রিয়াজাতকরণ ও তার অর্থ উপলব্ধি করা নিয়ে গবেষণা করা হয়।  এটাকে একটি পূর্ণ কৃত্রিম বুদ্ধিমত্তা (AI-complete/hard) বা কঠিন কৃত্রিম বুদ্ধিমত্তার সমস্যা হিসেবে বিবেচনা করা হয়। স্বাভাবিক ভাষা উৎপাদনে বিপরীত প্রক্রিয়া একত্রীকরণ উৎপাদন (reverse process of assembling output) অবতরণ করার প্রক্রিয়া (process of disassembling) ও পদান্বয় যোগান (parsing input) থেকে অনেক জটিল। এর কারণ হচ্ছে, যোগানে অজানা ও অপ্রত্যাশিত বৈশিষ্ট্য সংঘটন এবং প্রয়োগে উপযুক্ত বাক্যগঠনসংক্রান্ত (syntactic) ও শব্দার্থিক (semantic) পদ্ধতি নির্ধারণ, যা ভাষা উৎপাদনের সময় পূর্বনির্ধারিত গুণক।  সংবাদ সংগ্রহ, পাঠ্যবস্তু শ্রেণীবদ্ধকরণ, কণ্ঠস্বর-সক্রিয়করণ, সংরক্ষণ এবং বড় মাপের বিষয়বস্তু বিশ্লেষণে প্রায়োগিক ব্যবহারের জন্য এর যথেষ্ট বাণিজ্যিক আগ্রহ রয়েছে।   তথ্যসূত্র   বিষয়শ্রেণী:ভাষা বিষয়শ্রেণী:ভাষাবিজ্ঞান বিষয়শ্রেণী:স্বাভাবিক ভাষা প্রক্রিয়াজাতকরণ
আসিফ আলী (পান্জাবি:صف علی}}}}; জন্ম: ১ অক্টোবর, ১৯৯১) পাঞ্জাবের ফয়সলাবাদে জন্মগ্রহণকারী প্রথিতযশা পাকিস্তানি পেশাদার আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য তিনি। ঘরোয়া প্রথম-শ্রেণীর পাকিস্তানি ক্রিকেটে ফয়সালাবাদ ও পাকিস্তান সুপার লীগে ইসলামাবাদ ইউনাইটেড দলের প্রতিনিধিত্ব করছেন। দলে তিনি মূলতঃ মাঝারিসারির ব্যাটসম্যান হিসেবে খেলছেন। ডানহাতে ব্যাটিংয়ের পাশাপাশি ডানহাতে অফ ব্রেক বোলিং করে থাকেন।   ঘরোয়া ক্রিকেট  ২০১৭-১৮ মৌসুমে ফয়সলাবাদের পক্ষে কায়েদ-ই-আজম ট্রফিতে অংশ নেন। ছয় খেলায় অংশ নিয়ে ৩৬৯ রান তুলে শীর্ষ রান সংগ্রহকারীর ভূমিকায় অবতীর্ণ হন তিনি। ২০১৭ সালে এভারেস্ট প্রিমিয়ার লীগে পোখারা রাইনোসের পক্ষে খেলেন। এপ্রিল, ২০১৮ সালে পাকিস্তান কাপের জন্যে পাঞ্জাব দলের সদস্যরূপে অন্তর্ভুক্ত হন। এ প্রতিযোগিতায় চার খেলায় অংশ নিয়ে ৩২৮ রান তুলে পাঞ্জাবের শীর্ষ রান সংগ্রাহক হন।  ৩ জুন, ২০১৮ তারিখে কানাডায় অনুষ্ঠিত গ্লোবাল টি২০ কানাডা প্রতিযোগিতার উদ্বোধনী আসরে এডমন্টন রয়্যালসের পক্ষে খেলার জন্যে চুক্তিবদ্ধ হন। অক্টোবর, ২০১৮ সালে মানসি সুপার লীগ টি২০ প্রতিযোগিতার প্রথম আসরে কেপ টাউন ব্লিটজের পক্ষে খেলার জন্যে চুক্তিবদ্ধ হন। মার্চ, ২০১৯ সালে পাকিস্তান কাপে সিন্ধ দলের পক্ষে খেলেন।   আন্তর্জাতিক ক্রিকেট  মার্চ, ২০১৮ সালে ওয়েস্ট ইন্ডিজের বিপক্ষে টি২০আই সিরিজে অংশ নেয়ার উদ্দেশ্যে পাকিস্তান দলে অন্তর্ভুক্ত হন আসিফ আলী। ১ এপ্রিল, ২০১৮ তারিখে করাচীতে সিরিজের ১ম টি২০আইয়ে ওয়েস্ট ইন্ডিজের বিপক্ষে অভিষেক ঘটে তার। এরপর জুলাই, ২০১৮ সালে জিম্বাবুয়ে গমন করেন। ১৩ জুলাই, ২০১৮ তারিখে বুলাওয়েতে অনুষ্ঠিত স্বাগতিক জিম্বাবুয়ের বিপক্ষে সিরিজের ১ম ওডিআইয়ে অভিষেক পর্ব সম্পন্ন হয় আসিফ আলীর।  আগস্ট, ২০১৮ সালে পাকিস্তান ক্রিকেট বোর্ড (পিসিবি) কর্তৃক ২০১৮-১৯ মৌসুমের জন্য তেত্রিশজন খেলোয়াড়কে কেন্দ্রীয় পর্যায়ে চুক্তিবদ্ধ করায়। এতে তিনিও অন্যতম খেলোয়াড় হিসেবে অন্তর্ভুক্ত হন। মে, ২০১৯ সালে পাকিস্তান ক্রিকেট বোর্ড কর্তৃক ক্রিকেট বিশ্বকাপের পনেরো সদস্যের চূড়ান্ত দলে আসিফ আলীকে রাখা হয়।   ব্যক্তিগত জীবন  ব্যক্তিগত জীবনে বিবাহিত তিনি। ১৯ মে, ২০১৯ তারিখে দুই বছর বয়সী কন্যা নূর ফাতিমা যুক্তরাষ্ট্রের হাসপাতালে ক্যান্সারজনিত রোগে মৃত্যুবরণ করে।   তথ্যসূত্র    আরও দেখুন   বাবর আজম  ইসলামাবাদ ইউনাইটেড  ২০১৯ ক্রিকেট বিশ্বকাপ দলসমূহ  পাকিস্তানি একদিনের আন্তর্জাতিক ক্রিকেটারদের তালিকা   বহিঃসংযোগ       বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:২০১৯ ক্রিকেট বিশ্বকাপের ক্রিকেটার বিষয়শ্রেণী:ইসলামাবাদ ইউনাইটেডের ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:পাকিস্তানের একদিনের আন্তর্জাতিক ক্রিকেটার বিষয়শ্রেণী:পাকিস্তানের টুয়েন্টি২০ আন্তর্জাতিক ক্রিকেটার বিষয়শ্রেণী:ফয়সালাবাদ থেকে আগত ক্রিকেটার বিষয়শ্রেণী:ফয়সালাবাদ উল্ভসের ক্রিকেটার বিষয়শ্রেণী:ফয়সালাবাদের ক্রিকেটার বিষয়শ্রেণী:বার্বাডোস রয়্যালসের ক্রিকেটার বিষয়শ্রেণী:কেপ টাউন ব্লিৎজের ক্রিকেটার বিষয়শ্রেণী:ঢাকা ডমিনেটর্সের ক্রিকেটার বিষয়শ্রেণী:হোবার্ট হারিকেন্সের ক্রিকেটার বিষয়শ্রেণী:ইসলামাবাদের ক্রিকেটার বিষয়শ্রেণী:জ্যামাইকা তালাওয়াসের ক্রিকেটার বিষয়শ্রেণী:পাঞ্জাবের (পাকিস্তান) ক্রিকেটার বিষয়শ্রেণী:রাওয়ালপিন্ডির ক্রিকেটার বিষয়শ্রেণী:সিন্ধুর ক্রিকেটার বিষয়শ্রেণী:সুই নর্দার্ন গ্যাস পাইপ লাইন্স লিমিটেডের ক্রিকেটার বিষয়শ্রেণী:ইউনাইটেড ব্যাংক লিমিটেডের ক্রিকেটার বিষয়শ্রেণী:সেন্ট কিট্‌স ও নেভিস প্যাট্রিয়টসের ক্রিকেটার বিষয়শ্রেণী:২০২২ এশিয়ান গেমসের ক্রিকেটার বিষয়শ্রেণী:এশিয়ান গেমসে পাকিস্তানের প্রতিযোগী
রোলান্ড এমেরিখ (জার্মান: Roland Emmerich রোলান্ট্‌ এমেরিশ্য্‌, জন্ম: ১০ই নভেম্বর, ১৯৫৫) একজন জার্মান চলচ্চিত্র পরিচালক, প্রযোজক এবং চিত্রনাট্যকার। তিনি একজন স্বঘোষিত সমকামী এবং এলজিবিটি আন্দোলনের সাথে সরাসরি যুক্ত।   চলচ্চিত্রসমূহ   বছর শিরোনাম পরিচালক প্রযোজক লেখক টীকা ১৯৭৯ ফ্রানজমান     উইল্ড উইটওয়ে    স্বল্পদৈর্ঘ্য চলচ্চিত্র ১৯৮৪ দা নোয়া'স আর্ক প্রিন্সিপল    সহ-প্রযোজক হিসাবে কৃতিত্ব ১৯৮৫ জোয়ি    ১৯৮৭ হলিউড-মন্সস্টার     ১৯৯০ মুন ৪৪     ১৯৯১ আই অব দা স্টর্ম     ১৯৯২ ইউনিভার্সাল সোলজার     ১৯৯৪ দা হাই ক্রুসেড     স্টারগেট     ১৯৯৬ ইনডিপেনডেন্স ডে     ১৯৯৮ গডজিলা     ১৯৯৯ দা থার্টিন্থ ফ্লোর     ২০০০ দা প্যাট্রিয়ট     ২০০২ এইট লেগড ফ্রিক্স     ২০০৪ দা ডে আফটার টুমরো     ২০০৭ ট্রেড     ২০০৮ ১০,০০০ বিসি     ২০০৯ ২০১২     ২০১১ হেল     অ্যানোনিমাস     ২০১২ লাস্ট উইল অ্যান্ড টেস্টামেন্ট    প্রমাণ্যচিত্র ২০১৩ হোয়াইট হাউস ডাউন    ২০১৫ স্টোনওয়াল    ২০১৬ ইনডিপেনডেন্স ডে: রিসার্জেন্স     ২০১৯ মিডওয়ে       তথ্যসূত্র    বহিঃসংযোগ     Roland Emmerich Producer Profile for The 1 Second Film  Centropolis Entertainment  বিষয়শ্রেণী:১৯৫৫-এ জন্ম বিষয়শ্রেণী:জীবিত ব্যক্তি বিষয়শ্রেণী:জার্মান চলচ্চিত্র পরিচালক বিষয়শ্রেণী:জার্মান চলচ্চিত্র প্রযোজক বিষয়শ্রেণী:জার্মান চিত্রনাট্যকার বিষয়শ্রেণী:এলজিবিটিকিউ চলচ্চিত্র পরিচালক বিষয়শ্রেণী:জার্মান এলজিবিটিকিউ ব্যক্তি বিষয়শ্রেণী:এলজিবিটিকিউ পরিচালক বিষয়শ্রেণী:বিজ্ঞান কল্পকাহিনী চলচ্চিত্র পরিচালক বিষয়শ্রেণী:মার্কিন যুক্তরাষ্ট্রে জার্মান প্রবাসী বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক
দারিদ্র্য বলতে বেঁচে থাকার জন্য আবশ্যকীয় প্রয়োজন মেটানোর জন্য অধীনস্থ সম্পদ বা আয়ের অপর্যাপ্ততাকে বোঝায়। দারিদ্র্যের সামাজিক, অর্থনৈতিক ও রাজনৈতিক উপাদান থাকতে পারে।  চরম দারিদ্র্য কথাটি দিয়ে মৌলিক ব্যক্তিগত চাহিদা যেমন খাদ্য, বস্ত্র ও আশ্রয়, ইত্যাদি মেটানোর জন্য প্রয়োজনীয় অর্থনৈতিক বা অন্য কোনও উপায়ের সম্পূর্ণ অনুপস্থিতিকে নির্দেশ করা হয়। চরম দারিদ্র্যের সীমার সংজ্ঞা স্থানকাল নির্বিশেষে সর্বত্র ও সর্বদা একই হয়ে থাকে।  অন্যপক্ষে আপেক্ষিক দারিদ্র্য তখনই ঘটে, যখন কোনও ব্যক্তি কোনও নির্দিষ্ট স্থান-কালের প্রেক্ষিতে অপর ব্যক্তিসমূহের সাপেক্ষে একটি ন্যূনতম জীবনযাত্রার মান অর্জনে ব্যর্থ হয়। এ কারণে আপেক্ষিক দারিদ্র্যের সীমার সংজ্ঞায়ন দেশ ও সমাজভেদে ভিন্ন ভিন্ন হয়ে থাকে।  যেমন কোনও এলাকার প্রায় সবাই যদি আধুনিক ইটনির্মিত বাসায় বাস করে, কিন্তু কোনও ব্যক্তির যদি উন্মুক্ত মাঠে ছোট তাঁবুতে বাস করার চেয়ে বেশি আর্থিক সামর্থ্য না থাকে, তাহলে বলা যায় যে ব্যক্তিটি আপেক্ষিকভাবে দরিদ্র। কিন্তু কোনও যাযাবর সমাজের সবাই যদি মাঠে তাবু গেঁড়ে বাস করে, তাহলে ব্যক্তিটি আপেক্ষিকভাবে দরিদ্র হিসেবে বিবেচিত হবে না।  সরকারী ও বেসরকারী অনেক সংগঠন দারিদ্র্য হ্রাসকরণের প্রচেষ্টা চালিয়ে থাকে। এক্ষেত্রে যে সমস্ত ব্যক্তি যথেষ্ট পরিমাণে আয় করতে অপারগ, তাদের মৌলিক চাহিদা পূরণের জন্য প্রয়োজনীয় দ্রব্য যোগানের প্রয়াস নেওয়া হয়। কিন্তু দুর্নীতি, কর ফাঁকি, ঋণের বোঝা, ঋণের শর্ত এবং স্বাস্থ্যসেবা ও শিক্ষাক্ষেত্রের পেশাদারদের মেধা পাচার, ইত্যাদি সীমাবদ্ধতার কারণে দারিদ্র্য দূরীকরণ কর্মকাণ্ডগুলি ব্যাহত হয়। মৌলিক চাহিদাগুলিকে আরও সুলভ করার লক্ষ্যে কল্যাণ, অর্থনৈতিক স্বাধীনতা ও অর্থনৈতিক সেবার যোগানের মত কৌশল অবলম্বন করা হয় যাতে দরিদ্রদের আয় বৃদ্ধি পায়। পরিসংখ্যান  ২০২৪ সালের ১৭ অক্টোবর জাতিসংঘের উন্নয়ন কর্মসূচি (ইউএনডিপি) প্রকাশিত মাল্টিডাইমেনশনাল পভার্টি ইনডেক্স অনুযায়ী:  চরম দারিদ্র্যে জীবনযাপন করছে বিশ্বজুড়ে ১১০ কোটি মানুষ।  ভারতের ১৪০ কোটি মানুষের মধ্যে ২৩ কোটি ৪০ লাখই চরম দারিদ্র্যে দিনাতিপাত করে।  ভারতের পরে রয়েছে পাকিস্তান, ইথিওপিয়া, নাইজেরিয়া ও ডেমোক্রেটিক রিপাবলিক অব কঙ্গো। দারিদ্রে দিন কাটানো ১১০ কোটি মানুষের প্রায় অর্ধেক এই পাঁচ দেশের।বিশ্বজুড়ে ১১০ কোটি মানুষ চরম দরিদ্র, অর্ধেকই ভারতে!, কালের কণ্ঠ, ১৯ অক্টোবর ২০২৪   আরও দেখুন   দুর্নীতি  বস্তি  ভিক্ষা   তথ্যসূত্র   বহিঃসংযোগ   দারিদ্র্য - বাংলাপিডিয়া  বিষয়শ্রেণী:দারিদ্র্য বিষয়শ্রেণী:আরোগ্য বিষয়শ্রেণী:উন্নয়নমূলক অর্থনীতি বিষয়শ্রেণী:মানবিক সাহায্য
মো. ইদ্রিস আলী খান (জন্ম: অজানা - মৃত্যু: ৩১ মার্চ, ১৯৭২) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।দৈনিক প্রথম আলো, "তোমাদের এ ঋণ শোধ হবে না" | তারিখ:০১-১১-২০১১   জন্ম ও শিক্ষাজীবন  মোহাম্মদ ইদ্রিস আলী খানের জন্ম  মুন্সীগঞ্জ জেলার  সিরাজদীখান উপজেলার রাজানগর ইউনিয়নের তেঘরিয়া গ্রামে। তার বাবার নাম নওশের আলী খান এবং মায়ের নাম হাবিবুন নেছা। তার স্ত্রীর নাম সুলতানা খান। তার তিন ছেলে, দুই মেয়ে।    কর্মজীবন  ১৯৭১ সালে জয়পুরহাট চিনিকলে কর্মরত ছিলেন মোহাম্মদ ইদ্রিস আলী খান। চিনিকলে যোগ দেওয়ার আগে তিনি পাকিস্তান সেনাবাহিনীর ইএমই কোরে চাকরি করতেন। মুক্তিযুদ্ধ শুরু হলে প্রতিরোধযুদ্ধে যোগ দেন। এ সময় বৃহত্তর বগুড়া ও  রাজশাহী জেলায় পাকিস্তান সেনাবাহিনীর বিরুদ্ধে বেশ কয়েকটি সফল অ্যামবুশে তিনি নেতৃত্ব দেন। পরে মুক্তিবাহিনীর ৭ নম্বর সেক্টরের হামজাপুর সাব-সেক্টরে সাব-সেক্টর কমান্ডার হিসেবে দায়িত্ব পালন করেন। সাব-সেক্টর কমান্ডার হিসেবে দায়িত্ব পালনের পাশাপাশি তিনি কয়েকটি সম্মুখযুদ্ধেও প্রত্যক্ষভাবে অংশ নেন। ১০ ডিসেম্বর  দিনাজপুর জেলার বিরলে এক যুদ্ধে তিনি আহত হন।   মুক্তিযুদ্ধে ভূমিকা  ১৯৭১ সালের ২৫ মে জয়পুরহাট জেলার পাঁচবিবি উপজেলার অন্তর্গত গোবিন্দপুরের অবস্থান ছিল পার্বতীপুর-সান্তাহার রেলপথ পাঁচবিবি এলাকায় ভারতীয় সীমান্তের খুব কাছে। সেদিন মুক্তিযোদ্ধারা মোহাম্মদ ইদ্রিস আলী খানের নেতৃত্বে সেখানে চলন্ত ট্রেনে অ্যামবুশ করেন। ২৪ মে গভীর রাতে মুক্তিযোদ্ধারা  ভারতের অভ্যন্তরের সোবরা ক্যাম্প থেকে গোবিন্দপুরে যান। সোবরা থেকে গোবিন্দপুরের দূরত্ব কম ছিল না। এই অপারেশনের জন্য মোহাম্মদ ইদ্রিস আলী খান নিজ উদ্যোগে ভারতের বালুরঘাটে একটি লেদ মেশিনের দোকানে হাই কার্বন স্টিলের এমএস পাইপ দিয়ে ছয়টি তিন ইঞ্চি মর্টার ব্যারেল তৈরি করেন। সেগুলো দিয়ে মুক্তিযোদ্ধারা নিখুঁতভাবে গোলা নিক্ষেপ করেন। এ ছাড়া মুক্তিবাহিনীর তৃতীয় ইস্ট বেঙ্গল রেজিমেন্ট তাদের আরআর গান ও রকেট লাঞ্চার এবং সেগুলো চালানোর জন্য লোকবল দিয়ে সাহায্য করে। সেদিন গভীর রাতে ভারত থেকে সীমান্ত অতিক্রম করে একদল মুক্তিযোদ্ধা প্রবেশ করলেন বাংলাদেশের ভেতরে। তাদের নেতৃত্বে মোহাম্মদ ইদ্রিস আলী খান। দ্রুত তারা পৌঁছে গেলেন নির্দিষ্ট স্থানে। মুক্তিযোদ্ধারা অন্ধকারে শুরু করলেন বাংকার খোঁড়ার কাজ। সকাল হওয়ার আগেই শেষ করলেন সব প্রস্তুতিমূলক কাজ। তারপর অবস্থান নিলেন বাংকারের ভেতরে। মুক্তিযোদ্ধারা ওত পেতে বসে ছিলেন। তারা অপেক্ষায় ছিলেন ট্রেনের জন্য। একটু পর দেখা গেল, একটি ট্রেন এগিয়ে আসছে। ট্রেন আওতার মধ্যে আসামাত্র গর্জে উঠল তাদের আরআর গান ও রকেট লাঞ্চার। একই সঙ্গে শুরু হলো মেশিনগান ও লাইট মেশিনগানের গুলি। নির্ভুল গোলাগুলিতে ট্রেনের বেশির ভাগ বগি বিধ্বস্ত। অর্ধেক বগি লাইনচ্যুত হয়ে পড়ে গেল। এরপর মুক্তিযোদ্ধারা সময়ক্ষেপণ না করে দ্রুত সরে পড়লেন সেখান থেকে। ওই অপারেশনে ট্রেনের ব্যাপক ক্ষতি হয়। ট্রেনে ছিল অনেক পাকিস্তানি সেনা ও বিপুলসংখ্যক সশস্ত্র বিহারি। অ্যামবুশে প্রায় ৮০ জন পাকিস্তানি সেনা ও সশস্ত্র বিহারি হতাহত হয়। জীবিতরা রেললাইনকে আড়াল করে অবস্থান নিয়ে মুক্তিযোদ্ধাদের ওপর পাল্টা আক্রমণ চালায়। কিন্তু মুক্তিযোদ্ধাদের কোনো ক্ষতি হয়নি। ওই অপারেশনের পর পার্বতীপুর-সান্তাহার রেলপথে বেশ কয়েক দিন রেল যোগাযোগ বন্ধ থাকে।    পুরস্কার ও সম্মাননা   বীর বিক্রম   তথ্যসূত্র    বহিঃসংযোগ   বিষয়শ্রেণী:বীর বিক্রম বিষয়শ্রেণী:জন্মের সাল অজানা বিষয়শ্রেণী:১৯৭২-এ মৃত্যু
চেমরে বৌদ্ধবিহার ভারতের জম্মু ও কাশ্মীর রাজ্যের লাদাখ অঞ্চলে অবস্থিত একটি বৌদ্ধবিহার।   বিবরণ   চেমরে বৌদ্ধবিহার ভারতের জম্মু ও কাশ্মীর রাজ্যের লেহ শহর থেকে  পূর্বে অবস্থিত। এই বৌদ্ধবিহারটি ১৬৬৪ খ্রিষ্টাব্দে তাগসাং রাসছেন নামক বৌদ্ধ লামা নির্মাণ করে লাদাখের নামগ্যাল রাজবংশের রাজা সেংগে নামগ্যালকে উৎসর্গ করেন। এই বৌদ্ধবিহারটি তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের 'ব্রুগ-পা-ব্কা'-ব্র্গ্যুদ ধর্মীয় গোষ্ঠীর অধিকারে রয়েছে। এই বৌদ্ধবিহারে পদ্মসম্ভবের বিশাল মূর্তি ও প্রচুর মূল্যবান পুঁথি বর্তমান।   তথ্যসূত্র    বহিঃসংযোগ   বিষয়শ্রেণী:লাদাখের বৌদ্ধবিহার
কলম্বো বিশ্ববিদ্যালয়ের শ্রী পালি ক্যাম্পাস শ্রীলঙ্কার  হোরানার ওয়েওয়ালায় অবস্থিত। ১৯৯৬ খ্রিস্টাব্দে প্রতিষ্ঠিত এই শিক্ষাপ্রাঙ্গণে পারফর্মিং আর্টস তথা পরিবেশন শিল্পকলা এবং মিডিয়া তথা গণমাধ্যমের ক্ষেত্রে স্নাতক এবং স্নাতকোত্তর স্তরের পঠনপাঠনের ব্যবস্থা করে।   ইতিহাস  থাম্ব|250x250পিক্সেল| শ্রী পালি ক্যাম্পাসে উইলমট এ পেরেরার মূর্তি। শ্রীলঙ্কা সরকারের ১৯৯৬ খ্রিস্টাব্দের ২০ জুন গেজেট বিজ্ঞপ্তি (অসাধারণ) নং ৯২৮/১ অনুসারে শ্রী পালি ক্যাম্পাসটি  কলম্বো বিশ্ববিদ্যালয়ের  পশ্চিমাঞ্চল ক্যাম্পাস হিসাবে প্রথম প্রতিষ্ঠিত হয়। পরবর্তীতে ১৯৯৮ খ্রিস্টাব্দের ১১ সেপ্টেম্বর হতে এটি ১৯৭৮ খ্রিস্টাব্দের ১৬ নম্বর বিশ্ববিদ্যালয় আইনের ২৭(১) এর অধীনে উচ্চ শিক্ষা দপ্তরের মাননীয় শিক্ষামন্ত্রীর আদেশানুসারে শ্রীলঙ্কার কলম্বো বিশ্ববিদ্যালয়ের শ্রী পালি ক্যাম্পাস হিসাবে সংশোধন করা হয়।  এটি কালুতারা জেলার ওয়েওয়ালা, হোরানায় অবস্থিত। ক্যাম্পাসটির জমি ও ভবন শ্রীলঙ্কার খ্যাতনামা শিক্ষাবিদ, রাজনীতিবিদ এবং জনহিতৈষী উইলমট আব্রাহাম পেরেরা প্রতিষ্ঠিত শ্রী পালি ট্রাস্টি বোর্ড ১৯৭৬ খ্রিস্টাব্দে কলম্বো বিশ্ববিদ্যালয়কে দান করে।  thumb|১৯৩৪ খ্রিস্টাব্দের ২০ মে ভিত্তিপ্রস্তর স্থাপন অনুষ্ঠানে রবীন্দ্রনাথ ঠাকুরকে অভিবাদন জানাচ্ছেন উইলমট আব্রাহাম পেরেরা  প্রসঙ্গত উল্লেখ্য এই যে, ১৯৩৪ খ্রিস্টাব্দের ২০ মে উইলমট আব্রাহাম পেরেরার আহ্বানে রবীন্দ্রনাথ ঠাকুর হোরানায় শান্তিনিকেতনের আদলে একটি বিদ্যালয়ের ভিত্তিপ্রস্তর স্থাপন করেন এবং নামকরণ করেন শ্রীপল্লী।   শিক্ষাবিদ  ক্যাম্পাসে দুটি অনুষদ রয়েছে যেমন পারফর্মিং আর্টস তথা পরিবেশন শিল্পকলা অনুষদ এবং মাস মিডিয়া বা গণমাধ্যম অনুষদ। ক্যাম্পাসের শিক্ষক কর্মচারীদের তাদের বিশেষত্ব এবং শিক্ষাদানের দক্ষতার ভিত্তিতে নীচে উল্লিখিত পাঁচটি একাডেমিক বিভাগে পঠনপাঠনের ব্যবস্থা করা হয়।    গণমাধ্যম বিভাগ  পারফর্মিং আর্টস বিভাগ  কম্পিউটার স্টাডিজ বিভাগ  ভাষা অধ্যয়ন বিভাগ   স্নাতক প্রোগ্রাম   গণমাধ্যমে ব্যাচেলর অফ আর্টস (বিশেষ)  পারফর্মিং আর্টসে ব্যাচেলর অফ আর্টস (বিশেষ)   স্নাতকোত্তর প্রোগ্রাম   গণমাধ্যমে স্নাতকোত্তর ডিপ্লোমা (এক বছর)  গণমাধ্যমে মাস্টার্স (দুই বছর)  মিডিয়া রিসার্চে এম.এ.   সেন্টার ফর মিডিয়া রিসার্চ (সিএমআর) এবং প্রকাশনা  শ্রী পালি ক্যাম্পাসের 'সেন্টার ফর মিডিয়া রিসার্চ' (সিএমআর) 'ইন্টারন্যাশনাল জার্নাল অফ কমিউনিকোলজি' (আইজেসি) প্রকাশ করে। সেন্টার ফর মিডিয়া রিসার্চ এবং ইন্টারন্যাশনাল জার্নাল অফ কমিউনিকোলজির প্রধান কাজ হল যে সমস্ত শিক্ষাবিদ ও অন্যান্য ব্যক্তিত্ব যারা দেশের মিডিয়া এবং যোগাযোগের উন্নয়নের সাথে জড়িত এবং সংশ্লিষ্ট তাদের সঙ্গে অনুশীলনকারী, নীতিনির্ধারক এবং সাধারণ ব্যক্তিদের মধ্যে একটি ইন্টারফেস তৈরি করা।  সেন্টার ফর মিডিয়া রিসার্চ (CMR) এর অগ্রদূত হলেন অধ্যাপক ড. ধর্মকীর্থি শ্রী রঞ্জন। তিনি ২০১২ খ্রিস্টাব্দে 'সেন্টার ফর মিডিয়া রিসার্চ' এর সূচনা করেন এবং উচ্চতর বৌদ্ধিক জ্ঞান নিয়ে 'মেডিওলজি' বিষয়ে উপরোক্ত জার্নালটির ও অন্যান্য পত্রিকার প্রকাশনার ব্যবস্থা করেন। তিনি দেশের গণমাধ্যম ও যোগাযোগের ক্ষেত্রে বিশিষ্ট মিডিয়া সমাজবিজ্ঞানীদের একজন অন্যতম ব্যক্তিত্ব।   তথ্যসূত্র    বহিঃসংযোগ   ডঃ ধর্মকীর্থী শ্রী রঞ্জনের ব্যক্তিগত ওয়েবসাইট   সেন্টার ফর মিডিয়া রিসার্চ (CMR)- শ্রী পালি ক্যাম্পাস   বিষয়শ্রেণী:১৯৯৬-এ প্রতিষ্ঠিত বিষয়শ্রেণী:শ্রীলঙ্কার বিশ্ববিদ্যালয়
টিমোথি মো (Timothy Mo)(জন্ম ডিসেম্বর ৩০, [[১৯৫০According to "Timothy Mo" in Contemporary Authors Online, Thomson Gale, (16 June 2004 update), some sources give his year of birth as 1953]], হংকং) একজন চীনা বংশোদ্ভূত ব্রিটিশ ঔপন্যাসিক। মো অক্সফোর্ড বিশ্ববিদ্যালয়ে পড়াশোনা করেন। ঔপনেবিশকতাবাদ ও তার ফলশ্রুতি মো'র সাহিত্যকর্মের একটি গুরুত্বপূর্ণ বিষয়বস্তু। তার শ্রেষ্ঠ উপন্যাসের মধ্যে রয়েছে সাওয়ার সুইট, এন ইন্সুলার পজেশান, দ্য রিডান্ডেন্সি অফ কারেজ, এবং রেনেগেড অর হ্যালো২। প্রথমোক্ত তিনটি বই বুকার পুরস্কারের জন্যে মনোনীত হয়।  তথ্যসূত্র  বিষয়শ্রেণী:ব্রিটিশ ঔপন্যাসিক বিষয়শ্রেণী:২০শ শতাব্দীর ব্রিটিশ ঔপন্যাসিক বিষয়শ্রেণী:১৯৫০-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ব্রিটিশ ঔপন্যাসিক বিষয়শ্রেণী:ব্রিটিশ পুরুষ ঔপন্যাসিক
মাওলানা নূর মুহাম্মদ (১৯৩৬ - ২৩ আগস্ট ২০১০; ) একজন পাকিস্তানি ইসলামি পণ্ডিত, লেখক এবং রাজনীতিবিদ ছিলেন। যিনি ১৯৯৭ থেকে ১৯৯৯ সাল পর্যন্ত পাকিস্তানের ১১তম জাতীয় পরিষদের সদস্য হিসেবে দায়িত্ব পালন করেন।   প্রারম্ভিক জীবন এবং শিক্ষা  মাওলানা নূর মুহাম্মদ ১৯৩৬ সালে বান্নু জেলার বিজেনখেলে একটি সুপরিচিত বুদ্ধিজীবী ও আধ্যাত্মিক পরিবারে মৌলভি নজর মুহাম্মদ ইবনে মৌলভি আহমদ নূরের ঘরে জন্মগ্রহণ করেন। পরিবারটি উজির আহমদজাই গোত্রের অন্তর্গত। তিনি বাড়িতে তার প্রয়াত পিতার কাছ থেকে প্রাথমিক শিক্ষা লাভ করেন এবং ১৯৫১ সালে তিনি মুলতানের জামিয়া কাসিমুল উলুমে প্রবেশ করেন। একই বছর, মুফতি মাহমুদ জামিয়া কাসিমুল উলুমের সভাপতি হিসেবে যোগদান করেন। সেখানে তিনি মুফতি মাহমুদের তত্ত্বাবধানে পাঁচ বছর পড়াশোনা করেন।   কর্মজীবন  ১৯৫৬ সালে, তিনি তার প্রয়াত পিতার সমর্থনে ওয়াজিরিস্তানের ওয়ানায় শিক্ষকতা এবং বাগ্মীতার দায়িত্ব গ্রহণ করেন। ১৯৬১ সালে, তিনি দক্ষিণ ওয়াজিরিস্তানের জামে মসজিদ ওয়ানা নির্মাণ শুরু করেন। দশ বছরে মসজিদের নির্মাণ কাজ শেষ হয় এবং একই সময়ে তিনি ওয়াজিরিস্তানের জামিয়া দারুল উলুমের ভিত্তি স্থাপন করেন।  জামিয়া কাসিমুল উলুমে অধ্যয়নের পাশাপাশি, তিনি ডেরা ইসমাইল খানে মুফতি মাহমুদের জন্য দু'মাস একটানা রাজনৈতিক প্রচারণা চালান।  ১৯৯৭ সালে তিনি পাকিস্তানের জাতীয় পরিষদে স্বতন্ত্র হিসেবে নির্বাচিত হন এবং পরে জমিয়ত উলামায়ে ইসলাম (ফ)-এ যোগদান করেন।   মৃত্যু  ২০১০ সালের ২৩ আগস্ট, মাওলানা নূর মুহাম্মদ ওয়াজিরিস্তানের জামিয়া মসজিদ ওয়ানাতে রমজানের বরকতময় মাসে ত্রিশ জনেরও বেশি সঙ্গীসহ এক কিশোর আত্মঘাতী বোমা হামলাকারী দ্বারা শহীদ হন। তাকে ওয়ানায় তার পৈতৃক কবরস্থানে দাফন করা হয় এবং তার জানাজায় ১০,০০০ এরও বেশি মানুষ অংশ নেয়। তৎকালীন পাকিস্তানের রাষ্ট্রপতি আসিফ আলি জারদারি, পাকিস্তানের প্রধানমন্ত্রী সৈয়দ ইউসুফ রাজা জিলানি, পাকিস্তানের প্রতিরক্ষামন্ত্রী চৌধুরী আহমেদ মুখতারসহ বিরোধীদলীয় নেতা চৌধুরী নিসার আলি খান, ফেডারেল স্বরাষ্ট্রমন্ত্রী রেহমান মালিক, নওয়াজ শরীফ, আলতাফ হুসাইন, ইমরান খান প্রমুখসহ অন্যান্য জাতীয় নেতৃবৃন্দরা এই হামলার তীব্র নিন্দা জানান এবং এই মর্মান্তিক ঘটনায় গভীর শোক ও দুঃখ প্রকাশ করেন।   সাহিত্যিক কাজ   উলুমুল আম্বিয়া ও তাসখীরে কাইনাত (علوم الانیباء اور تسخیر کائنات)  ইদাহ উলমাকাল ফী রুয়েতি-হিলাল (ایضاح المقال فی رویت الھلال)  জিহাদি-আফগানিস্তান (جہاد افغانستان)  পাইশ আমদাহ নাই মাসায়েল কি ফিকহি তাহকীক (پیش آمدہ نئے مسائل کی فقہی تحقیق)  ইসলামি ইনকিলাব ও জিহাদি-ইসলাম (اسلامی انقلاب اور جہاد اسلام)   আরও দেখুন   দেওবন্দি ব্যক্তিত্বের তালিকা   তথ্যসূত্র   বিষয়শ্রেণী:গুপ্তহত্যার শিকার পাকিস্তানি বিষয়শ্রেণী:গুপ্তহত্যার শিকার ধর্মীয় নেতা বিষয়শ্রেণী:মুসলিম ধর্ম প্রচারক বিষয়শ্রেণী:পাকিস্তানি সুন্নি মুসলিম বিষয়শ্রেণী:পাকিস্তানি সুন্নি মুসলিম পণ্ডিত বিষয়শ্রেণী:দেওবন্দি ব্যক্তি বিষয়শ্রেণী:জমিয়ত উলামায়ে ইসলামের (ফ) রাজনীতিবিদ বিষয়শ্রেণী:পাকিস্তান জাতীয় পরিষদ সদস্য ১৯৯৭-১৯৯৯ বিষয়শ্রেণী:পাকিস্তানি ধর্মীয় নেতা বিষয়শ্রেণী:পাকিস্তানি ইসলাম ধর্মীয় নেতা বিষয়শ্রেণী:১৯৩৬-এ জন্ম বিষয়শ্রেণী:২০১০-এ মৃত্যু
__NOTOC__  22px|leftভূগোল এবং স্থান  22px|left ইতিহাস বিশ্ব ইতিহাস রাজপদ, আভিজাত্য এবং ঘোষকতা    22px|left বিশ্ব ইতিহাস প্রত্নতত্ত্ববিদ  প্রত্নতত্ত্ব  ইতিহাসবিদ, কালানুক্রমিক এবং ইতিহাসের বই  ঐতিহাসিক ব্যক্তিত্ব: রাষ্ট্রপ্রধান এবং সরকার প্রধান   ঐতিহাসিক ব্যক্তিত্ব: রাজনীতিবিদ  ঐতিহাসিক ব্যক্তিত্ব: অন্যান্য  আফ্রিকান ইতিহাস  ইউরোপীয় ইতিহাস  উত্তর আমেরিকার ইতিহাস  অস্ট্রেলিয়ান এবং ওশেনিয়া ইতিহাস  এশিয়ার ইতিহাস  দক্ষিণ আমেরিকার ইতিহাস  মধ্যপ্রাচ্যের ইতিহাস  বিশ্বের ইতিহাস    22px|left রাজপদ, আভিজাত্য এবং ঘোষকতা ইখতিয়ার উদ্দিন মুহাম্মাদ বিন বখতিয়ার খলজি –  বাংলার বিশ্ব ঐতিহ্য  (২টি নিবন্ধ)  ইতিহাস
শঙ্খচিল ২০১৬ সালে মুক্তিপ্রাপ্ত চলচ্চিত্র, যেটি পরিচালনা করেছেন ভারতের জাতীয় চলচ্চিত্র পুরস্কারজয়ী নির্মাতা গৌতম ঘোষের। শঙ্খচিল চলচ্চিত্রের কেন্দ্রীয় চরিত্রে অভিনয় করছেন পশ্চিমবঙ্গের অভিনেতা প্রসেনজিৎ চট্টোপাধ্যায় ও বাংলাদেশের কুসুম শিকদার। ১৯৪৭ সালের দেশভাগের প্রেক্ষাপটে গড়ে উঠেছে চলচ্চিত্রটির গল্প।  দৃশ্যপট বাংলাদেশ-ভারত সীমান্তের এক জনপদের গল্প ‘শঙ্খচিল’। যেখানে এক ভূগোল শিক্ষক, তার স্ত্রী ও ছোট মেয়েকে কেন্দ্র করেই এগিয়ে যাবে ছবিটি। প্রকাশিত পোস্টারে দেখা যায়- অল্প গাছ-গাছালি ঘেরা একটি বনের ভেতর দিয়ে হাঁটছে এক যুবক। তার পরনে সাদা শার্টের সঙ্গে কালো প্যান্ট। যুবকের কাঁধে অজ্ঞান অবস্থায় রয়েছে একটি যুবতী। ১৯৪৭ সালের দেশভাগ এবং পরবর্তী সময়ে সীমান্তবর্তী এলাকার মানুষের সুখ-দুঃখের গল্প নিয়েই মূলত কাহিনী তৈরি হয়েছে এই চলচ্চিত্রের।  শ্রেষ্ঠাংশে  প্রসেনজিৎ চট্টোপাধ্যায়  কুসুম শিকদার  অরিন্দম শীল  শাহেদ আলী  প্রবীর মিত্র  রোজী সিদ্দিকী  আনুম রহমান খান (সাঁঝবাতি)  দীপংকর দে  প্রিয়াংশু চট্টোপাধ্যায়  উষশী চক্রবর্তী  কাহিনী সংক্ষেপে শঙ্খচিল, দেশের দক্ষিণ দিকের সীমান্তবর্তী গ্রামের মানুষের গল্প। দেশভাগ আর মানুষের ওপর সে ভাগাভাগির ভোগান্তি নিয়ে গল্প ডালপালা মেলেছে। শুনে ভীষণ জটিল বিষয় মনে হবে। বিষয় জটিলই, তবে পরিচালক গৌতম ঘোষ জটিল গল্প সরল করে বলায় দক্ষ । লালনকে নিয়ে মনের মানুষ আর শূন্য অঙ্ক দেখে একই রকম অনুভব হয়েছিল।  ছবি নির্মাণে তার বিষয় বেছে নেওয়া দেখেও অবাক হতে হয়। বিষয়ে বৈচিত্র্য থাকে। সে বৈচিত্র্যে সৃষ্টি হয় প্রথম মুগ্ধতা।  দেশভাগ, ধর্ম, হিন্দু-মুসলমান, সীমান্ত সবই দুধারি তলোয়ারের মতো। এ রকম বিষয় নিয়ে চলচ্চিত্র নির্মাণ শত রকমের ঝুঁকিতে পূর্ণ। দুটো দেশ, দুটো ধর্ম, আবেগ, অন্ত্যমিল, বিরোধ সবই উঠে এসেছে চলচ্চিত্রে। উঠে এসেছে মন্দ-ভালো অত্যন্ত সরল প্রবাহে। সে মন্দ-ভালোতে আনন্দ লাভ ও বেদনা বোধ হয়। পীড়িত করে কিন্তু মনে সামান্য আক্রান্তর অনুভব তৈরি করে না। ছবির শেষ পর্যন্ত এ অসাধারণত্ব অটুট থাকে। শঙ্খচিল, গৌতম ঘোষ—উভয়ই এত সব কারণেই বিশেষ।  আরও দেখুন  তথ্যসূত্র  বিষয়শ্রেণী:২০১৬-এর চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:ভারতীয় ঐতিহাসিক নাট্য চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র